sagorsarker/bangla-wikipedia huggingface dataset:
ব্র্যান্ডন ল্যাব্রোস

ব্র্যান্ডন ল্যাব্রোস (; জন্ম: ১১ মার্চ ১৯৯৯) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব ফরেস্টার্স এবং সেশেলস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেন।
২০১৮–১৯ মৌসুমে, সেইশেলি ক্লাব ফরেস্টার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ল্যাব্রোস ২০১৯ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
ব্র্যান্ডন ল্যাব্রোস ১৯৯৯ সালের ১১ই মার্চ তারিখে সেশেলসে জন্মগ্রহণ করেছেন।
২০১৯ সালের ৫ই সেপ্টেম্বর তারিখে, ২০ বছর, ৫ মাস ও ২৫ দিন বয়সে, ডান পায়ে ফুটবল খেলায় পারদর্শী ল্যাব্রোস রুয়ান্ডার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। উক্ত ম্যাচের ৫৫তম মিনিটে বাম পার্শ্বীয় আক্রমণভাগের খেলোয়াড় রেঁদি এমিলের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৯ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি রুয়ান্ডা ০–৩ গোলের ব্যবধানে জয়লাভ করেছিল। সেশেলসের হয়ে অভিষেকের বছরে ল্যাব্রোস সর্বমোট ৩ ম্যাচে অংশগ্রহণ করেছেন।
পূর্ব আর্মেনিয়া

পূর্ব আর্মেনিয়া (আর্মেনীয়: Արևելյան Հայաստան "আরেভেলিয়ান হায়াস্তান") হলো আর্মেনীয় উঁচুভূমির পূর্বাঞ্চলীয় অংশ, যা আর্মেনীয় জাতির ঐতিহ্যবাহী আবাসভূমি। ৪র্থ ও ২০শ শতাব্দীর মধ্যে আর্মেনিয়া বেশ কয়েকবার বিভক্ত হয়েছিল, এবং "পূর্ব" ও "পশ্চিম আর্মেনিয়া" শব্দদ্বয় বিদেশি দখল বা নিয়ন্ত্রণের অধীনে তার নিজ নিজ অংশগুলোকে বোঝাতে ব্যবহৃত হতো, যদিও উভয়ের মধ্যে কোনো সংজ্ঞায়িত রেখা ছিল না। শব্দটি যেসব ঐতিহাসিক অঞ্চলকে বোঝাতে করার জন্য ব্যবহৃত হয়:
চেরসোনেশিয়া ইন্টারমিডিয়া

ওয়েভি ম্যাপলেট (বৈজ্ঞানিক নাম: "Chersonesia intermedia (Martin)") এক প্রজাতির মাঝারী আকারের সোনালী হলুদ রঙের প্রজাপতি। এরা নিমফ্যালিডি পরিবার এবং চেরসনেসিয়া উপগোত্রের সদস্য।ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
প্রসারিত অবস্থায় ওয়েভি ম্যাপলেট এর ডানার আকার ৩৫-৪৫ মিলিমিটার দৈর্ঘ্যের হয়।
ভারতে প্রাপ্ত ওয়েভি ম্যাপলেট এর উপপ্রজাতি হল-
এই প্রজাতি উত্তর-পূর্ব ভারত এর আসাম থেকে অরুণাচল প্রদেশ পর্যন্ত এবং মায়ানমার এর বিভিন্ন অঞ্চলে দেখা যায়।
প্রথম বাসুদেব

বাসুদেব প্রথম ( কুশানো ব্যাক্ট্রিয়ান : ΒΑΖΟΔΗΟ "Bazodeo"; মধ্য ব্রাহ্মী লিপি : "ভা-সু-দে-ভা", চাইনিজ : 波調"Bodiao" ; fl 200 CE) একজন কুষাণ সম্রাট ছিলেন, যিনি "মহান কুশানদের" শেষ ছিলেন। কনিষ্কের যুগের ৬৪ থেকে ৯৮ সাল পর্যন্ত নামধারী শিলালিপি থেকে বোঝা যায় যে তাঁর রাজত্ব কমপক্ষে ১৮০ থেকে ২৩২ খ্রিস্টাব্দ পর্যন্ত টিকে ছিল। ছিল।তিনি উত্তর ভারত এবং মধ্য এশিয়ায় শাসন করেছিলেন, যেখানে তিনি বলখ ( ব্যাকট্রিয়া ) শহরে মুদ্রা তৈরি করেছিলেন।তাকে সম্ভবত সাসানীয়দের উত্থান এবং তার অঞ্চলের উত্তর -পশ্চিমে কুশানো-সাসানীয়দের প্রথম আক্রমণের মোকাবিলা করতে হয়েছিল। 
তার পূর্বসূরি হুভিশকের সর্বশেষ নাম শিলালিপিটি ছিল কনিষ্ক যুগের (18৭ খ্রিস্টাব্দ) ৬০ সালে, এবং চীনা প্রমাণ থেকে জানা যায় যে তিনি এখনও ২২৯ খ্রিস্টাব্দের শেষের দিকে শাসন করেছিলেন।
এরপর দ্বিতীয় কণিষ্ক হলেন কুষাণ সাম্রাজ্যের সম্রাট। তিনি ২৩২ থেকে ২৬২ খ্রীষ্টাব্দ পর্যন্ত রাজত্য করেছিলেন।
২০২১–২২ বাংলাদেশ স্বাধীনতা কাপ

২০২১–২২ বাংলাদেশ স্বাধীনতা কাপ (পৃষ্ঠপোজনিত কারণে রিবিয়েরা স্বাধীনতা কাপ ২০২১ নামেও পরিচিত) হলো বাংলাদেশ ফুটবল ফেডারেশন দ্বারা আয়োজিত বাংলাদেশের ক্লাব পর্যায়ের বার্ষিক ফুটবল প্রতিযোগিতা বাংলাদেশ স্বাধীনতা কাপের ১১তম আসর ছিল, যেখানে বাংলাদেশের ১৫টি ক্লাব প্রতিযোগিতা করেছে। এই আসরটি ২০২১ সালের ২৭শে নভেম্বর তারিখে বাংলাদেশের ঢাকায় শুরু হয়েছে।
বসুন্ধরা কিংস বাংলাদেশ স্বাধীনতা কাপের পূর্ববর্তী আসরের চ্যাম্পিয়ন, যারা ২০১৮ সালে ফাইনালের অতিরিক্ত সময়ে ২–১ গোলের ব্যবধানে শেখ রাসেলকে পরাজিত করে প্রথমবারের মতো শিরোপা জয়লাভ করেছে। ফাইনালে ঢাকা আবাহনী বসুন্ধরা কিংসকে ৩–০ গোলের ব্যবধানে পরাজিত করে ১৯৯০ সালের পর প্রথম, বাংলাদেশ স্বাধীনতা কাপের ইতিহাসে দ্বিতীয় শিরোপা জয়লাভ করেছে।
নিম্নলিখিত ১৫টি দল এই বাংলাদেশ স্বাধীনতা কাপের এই আসরে প্রতিদ্বন্দ্বিতা করেছে।
২০২১ সালের ১৬ই সেপ্টেম্বর তারিখে বাংলাদেশ ফুটবল ফেডারেশন এই আসরের ম্যাচ আয়োজনের জন্য ঢাকার বীর শ্রেষ্ঠ শহীদ সিপাহী মোস্তফা কামাল স্টেডিয়ামের নাম ঘোষণা করেছে, যেখানে এই আসরের সবগুলো ম্যাচ অনুষ্ঠিত হয়েছে। এই মাঠটি বাংলাদেশ চ্যাম্পিয়নশিপ লীগ এবং ঢাকা লীগের ম্যাচ আয়োজন করেছে।
২০২১ সালের ২৩শে নভেম্বর তারিখে, ঢাকার মতিঝিলের বিএফএফ হাউসে ১৫:০০টায় () এই আসরের গ্রুপ পর্বের ড্র অনুষ্ঠিত হয়েছে। এই আসরে অংশগ্রহণকারী ১৫টি দলকে চারটি গ্রুপে (একটি গ্রুপে ৩টি দল এবং বাকি তিনটি গ্রুপে ৪টি দল করে) বিভক্ত করা হয়েছে।
২০২১ সালের ২৩শে নভেম্বর তারিখে, বাংলাদেশ ফুটবল ফেডারেশন এই আসরের সময়সূচী ঘোষণা করেছে। গ্রুপ পর্ব শেষে প্রতিটি গ্রুপের ১ম এবং ২য় স্থান অধিকারী দল কোয়ার্টার-ফাইনালের জন্য উত্তীর্ণ হয়েছে।
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে:
নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হবে (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হবে।
ইয়ুথ অব মে

ইয়ুথ অব মে () হল একটি ২০২১ সালের দক্ষিণ কোরিয়ান টেলিভিশন সিরিজ যেখানে অভিনয় করেছেন লি ডো-হিউন, গো মিন-সি, লি সাং-ই, এবং কেউম সে-রক। এটি ৩মে, ২০২১-এ কেবিএস২- এ প্রিমিয়ার হয়েছিল এবং মোট ১২টি পর্ব ৮ই জুন, ২০২১ পর্যন্ত প্রতি সোম ও মঙ্গলবার রাত ৯টা ৩০ মিনিটে (কোরিয়ান সময়) সম্প্রচারিত হয়েছিল।
"ইয়ুথ অব মে" ১৯৮০ সালে গোয়াংজু বিদ্রোহের সময়ের উপর বানানো, যখন ছাত্ররা বিক্ষোভ করে এবং পরে একটি সহিংস সশস্ত্র বিদ্রোহ শুরু হয়। টেলিভিশন ধারাবাহিকটি একটি জটিল সম্পর্কের মধ্যে আটকে থাকা মানুষের গল্প বলে।
কিম মিয়ং-হি (গো মিন-সি) একজন নার্স যিনি জার্মানিতে পড়তে যাচ্ছেন। তবে তার কাছে বিমানের টিকিট কেনার মতো টাকা নেই। তার সেরা বন্ধু, লি সু-রাইওন (কেউম সে-রক) তাকে কিছু টাকা ধার দেওয়ার প্রতিশ্রুতি দেয় যদি সে তার পরিবর্তে একটি ব্লাইন্দ ডেট-এ যায়। কিম মিয়ং-হি তারপর হোয়াং হি-তাই (লি ডো-হিউন) নামে একজন মেডিকেল ছাত্রের সাথে দেখা করেন। হি-তাই এবং মিয়ং-হি-এর মধ্যে একটি রোম্যান্স ফুটে উঠেছে কিন্তু তাদের ভালবাসা সীমাবদ্ধ কারণ অনেক বড় হুমকি কোরিয়ার ভবিষ্যত ভারসাম্যের মধ্যে স্তব্ধ হতে দেখে। সিরিজের শেষে, দক্ষিণ কোরিয়ার সামরিক বাহিনী কোয়াংজু শহরে অভিযান চালাতে আসে এবং কিম মিয়ং-হি একজন সামরিক আইন সৈনিকের গুলিবিদ্ধ হয়ে মারা যান। এরপরে, নাটকটিতে হোয়াং হি তাইয়ের জীবন চিত্রিত করা হয়েছে, যিনি কিম মিউং হিকে ভালোবাসতেন, এবং তাদের আশেপাশের মানুষ ৪০ বছর পরেও, তাদের হৃদয়ে কিম মিউং হি বসবাস করছেন।
৬ অক্টোবর, ২০২০-এ, লি ডো-হিউন এবং গো মিন-সি এর নিজ নিজ সংস্থা ঘোষণা করেছে যে তারা প্রধান ভূমিকার জন্য আলোচনা করছে। তারা ২১ ডিসেম্বর সিরিজে অভিনয় করার জন্য নিশ্চিত হয়েছিল, এটি "সুইট হোম" (২০২০) এর পরে তাদের দ্বিতীয় সহযোগিতা। যেহেতু নাটকটি গোয়াংজুতে সেট করা হয়েছে, তাই বেশিরভাগ সংলাপ ওখানের উপভাষায় বলা হয়।
আরমিলুস

আরমিলুস () (আরমিলোস ও আরমিলিউস নামেও উচ্চারিত হয়) হল মধ্যযুগীয় ইহুদি পরকালবিদ্যায় একজন খ্রিষ্টারি যে সমগ্র পৃথিবী দখল করবে, জেরুসালেমকে নিজের রাজধানী বানাবে এবং ইহুদি মশীহের হাতে পরাজয়ের আগ পর্যন্ত ইহুদি ধর্মে বিশ্বাসীদের উপর নিপীড়ন চালাতে থাকবে। ধর্মবিশ্বাস মতে তার পতন হবে মশীহের যুগে ইহুদি মশীহের বিজয়ের নিশানা।
আরমিলুসের উল্লেখ রয়েছে ইহুদি ধর্মের গ্রন্থ শেফের জেরুব্বাবেলে যা সম্ভবত খ্রিস্টাব্দ সপ্তম শতাব্দীতে লেখা হয়েছে বলে মনে করা হয়। আরমিলুসকে বাইজেন্টাইন সম্রাট হিরাক্লিয়াসের প্রতিচ্ছবি বলে মনে করা হয়, এবং এটা ভাবা হয় যে শেফের জেরুব্বাবেলে উল্লেখিত ঘটনাগুলো হিরাক্লিয়াসের বিরুদ্ধে ইহুদি বিদ্রোহের সাথে কাকতালীয়ভাবে সম্পর্কিত।
একাদশ শতাব্দীর মিদরাশ ভায়োশা ১৫১৯ সালে কনস্টান্টিনোপলে প্রথম প্রকাশিত হয়। এই বইটিতে আরমিলুসের সম্পর্কে কিছু বর্ণনা পাওয়া যায়।
"ইহুদি বিশ্বকোষ" অনুসারে, আরমিলুস হল "একজন রাজা যে পৃথিবীর শেষ সময়ে মশীহের বিরুদ্ধে দাঁড়াবে, এবং ইসরায়েলের উপর অনেক দূর্দশা নিয়ে আসার পরে মশীহের দ্বারা পরাজিত হবে।" তার ব্যাপারে মিদরাশ ভায়োশা, শেফের জেরুব্বাবেল এবং অন্যান্য গ্রন্থে লেখা রয়েছে। ইয়াজুজ ও মাজুজের ন্যায় সে একজন প্রতিপক্ষ, এবং কিছু ক্ষেত্রে তাকে তাদের মতই মনে করা হয়, কিন্তু ভিন্ন নামে। শেফের জেরুব্বাবেলে সে মাজুজদের জায়গা নিয়ে নেয় এবং মশীহ বেন যোষেফকে পরাজিত করে।
এই চরিত্রের উৎপত্তি হিসেবে বলা হয় যে আরমিলুস শয়তান এবং একজন কুমারী মা কিংবা শয়তান এবং একটি প্রতিমার (কিংবা পাথরের) সন্তান, এই তথ্যটি ইহুদি বিশ্বকোষে সন্দেহের দৃষ্টিতে দেখা হয়েছে যেহেতু এর বর্ণনার সাথে খ্রিস্টীয় কাহিনীর মিল পাওয়া যায়। আরমিলুসের কুমারী মায়ের গর্ভে জন্ম, মেরির সাথে ইহুদি সূত্রে এই তুলনা সম্ভবত দেখায় যে খ্রিস্টানরা তাকে নিজেদের মশীহ ও ঈশ্বর হিসেবে মেনে নিবে এবং কিছু ইহুদি এর ফলে আরমিলুসকে যিশু খ্রিস্টের সাথে চিহ্নিত করে।
এই নামটি রোম শহরের প্রতিষ্ঠাতা রমুলাস অথবা জরাথুস্ট্রবাদের খল চরিত্র আহরিমানের (আংরা মাইন্যু) নাম থেকে আসতে পারে।
মিদরাশ ভায়োশায় আরমিলুসকে কেশশূন্য মাথার, আংশিক পঙ্গু এবং আংশিক কুষ্ঠরোগে আক্রান্ত ব্যক্তি হিসেবে দেখানো হয়েছে।
ভিয়েতনামের প্রদেশগুলি

প্রথম স্তরে,ভিয়েতনাম পঞ্চাশটি প্রদেশে (ভিয়েতনামি:tỉnh) এবং কেন্দ্রীয় সরকারের অধীনে পাঁচটি পৌরসভায় (ভিয়েতনামি: thành phố trực thuộc trung ương) বিভক্ত ছিল। পৌরসভাগুলি ভিয়েতনামের সর্বোচ্চ মর্যাদাপুর্ণ শহর। পৌরসভাগুলি কেন্দ্রীয়ভাবে নিয়ন্ত্রিত শহর এবং প্রদেশগুলির সমান বিশেষ মর্যাদা উপভোগ করে।
প্রদেশগুলিকে দ্বিতীয় স্তরের ইউনিট হিসাবে প্রাদেশিক শহর গ্রামীণ জেলাগুলিতে ভাগ করা হয়েছে। তৃতীয় স্তরে, প্রাদেশিক শহর এবং অন্যান্য শহরগুলো ওয়ার্ড এবং কমিউনে বিভক্ত, অন্যদিকে গ্রামীণ জেলাকে টাউনশিপ (thị trấn) এবং কমিউনে বিভক্ত করা হয়েছে।
পিপলস কমিটির চেয়ারম্যান হলেন প্রতিটি প্রদেশের প্রধান, পাঁচটি পৌরসভা ছাড়া। পৌরসভাগুলিতে পার্টি কমিটির সেক্রেটারি প্রধান হিসেবে দায়িত্ব পালন করেন।
কমিউনিস্ট পার্টির প্রাদেশিক কমিটি (Đảng bộ Đảng Cộng sản cấp tỉnh বা Tỉnh ủy Đảng Cộng sản) হল ভিয়েতনামের কমিউনিস্ট পার্টির একটি প্রাদেশিক তৃণমূল কমিটি। যেহেতু ভিয়েতনাম একটি একদলীয় রাষ্ট্র, তাই কমিউনিস্ট পার্টির প্রাদেশিক কমিটি হল প্রাদেশিক শাসনের সবচেয়ে গুরুত্বপূর্ণ সংগঠন।
একটি প্রদেশের আইনসভা শাখা হল গণ পরিষদ (Hội đồng Nhân dân বা সংক্ষেপে HDND) গণ পরিষদ প্রদেশের উন্নয়নের জন্য নীতি, প্রবিধান এবং আদেশের উপর ভোট দেয়। গণ পরিষদ সদস্যদের ডেলিগেট বা কাউন্সিলর (đại biểu) বলা হয় এবং সেই প্রদেশের মধ্যে বসবাসকারীদের দ্বারা তারা নির্বাচিত হন। প্রদেশের জনসংখ্যার উপর নির্ভর করে কাউন্সিলর সংখ্যা প্রদেশ থেকে প্রদেশে ভিন্ন হয়। 
একটি প্রদেশের নির্বাহী শাখা হল জনগণের কমিটি (Uỷ ban Nhân dan বা সংক্ষেপে UBND)। জনগণের কমিটি বিভিন্ন নীতি বাস্তবায়ন এবং আইন ও আদেশ কার্যকর করে থাকে। জনগণের কমিটি প্রাদেশিক বিভাগগুলি (Sở) পরিচালনা করে যা মন্ত্রনালয়ের সমতুল্য।
একটি প্রদেশের বিচার বিভাগীয় শাখা হল গণ আদালত (Tòa án Nhân dan বা সংক্ষেপে TAND)। বিচারিক প্রক্রিয়া এবং বিচারকার্জের জন্য দ্বয়িত্বপ্রাপ্ত। ভিয়েতনামের সুপ্রিম পিপলস কোর্টএর বিচার বিভাগের সমতুল্য হল এই গণ আদালত । গণ আদালতের নেতৃত্বে থাকেন একজন প্রধান বিচারপতি (Chánh án) এবং কয়েকজন বিচারক (thẩm phán) নিয়ে গঠিত হয় এই আদালত। 
প্রাদেশিক পুলিশ বিভাগ জননিরাপত্তা মন্ত্রনালয়ের সরাসরি অধীনে কাজ করে।
১এপ্রিল ২০১৯ এর আদমশুমারি অনুসারে, ভিয়েতনামের জনসংখ্যা হল ৯৬,২০৮,৯৮৪ জন। ভিয়েতনামের সবচেয়ে শীর্ষ-স্তরের জনবহুল প্রশাসনিক স্থান হল হো চি মিন সিটি; এটি পাঁচটি কেন্দ্রীয় শাসিত শহরের মধ্যে একটি। এই শহরে প্রায় ৮,৯৯৩,০৮২ জন লোক বাস করে। দ্বিতীয় সর্বাধিক জনবহুল প্রশাসনিক শহর হল হ্যানয় যেখানে ৮,০৫৩,৬৬৩ জন লোকের বাস। সবচেয়ে কম জনসংখ্যার প্রদেশ হল বাক কান, দেশের উত্তর-পূর্বের একটি প্রত্যন্ত পাহাড়ী প্রদেশ যেখানে ৩১৩,৯০৫ জন লোক রয়েছে।
আয়তনে বৃহত্তম প্রদেশ হল নি অ্যান যা ভিন শহর থেকে শুরু হয়ে প্রশস্ত সোং কা উপত্যকা পর্যন্ত চলে গেছে। সবচেয়ে ছোট প্রদেশ হল জনবহুল রেড রিভার ডেল্টা অঞ্চলে অবস্থিত ব্যাক নিন।
শ্লৈষ্মিক অনাক্রম্যবিজ্ঞান

শ্লৈষ্মিক অনাক্রম্যবিজ্ঞান () পরিপাকনালী, মূত্র-জনন নালী ও শ্বসনতন্ত্রের শ্লৈষ্মিক ঝিল্লিতে অনাক্রম্যতন্ত্রের যে প্রতিক্রিয়াগুলি সংঘটিত হয়, সেগুলি অধ্যয়নের শাস্ত্র। এই আবরণীগুলি বহিঃস্থ পরিবেশের সাথে সংস্পর্শে থাকে। সুস্থ অবস্থায় শ্লৈষ্মিক অনাক্রম্যতন্ত্র রোগ সৃষ্টিকারী জীবাণুর বিরুদ্ধে প্রতিরক্ষা প্রদান করে এবং একই সাথে দেহের জন্য ক্ষতিকর নয়, এমন সহভক্ষক অণুজীবসমূহ ও পরিবেশজাত পদার্থগুলির প্রতি সহনশীলতা বজায় রাখে।
উদাহরণস্বরূপ, মুখগহ্বর ও অন্ত্রের শ্লৈষ্মিক আবরণীগুলিতে যে ইমিউনোগ্লোবুলিন এ (আইজিএ, IgA) নামক প্রতিরক্ষিকা নিঃসৃত হয়, সেগুলি খাদ্যের সম্ভাব্য প্রতিজনক বা প্রত্যুৎপাদকগুলির বিরুদ্ধে অনাক্রম্য প্রতিক্রিয়া প্রদান করে, এবং এর ফলে সমগ্র তন্ত্রব্যাপী বৃহৎ মাত্রার অপ্রয়োজনীয় অনাক্রম্য প্রতিক্রিয়া সৃষ্টি হয় না। যেহেতু শ্লৈষ্মিক ঝিল্লিগুলি একটি পোষক জীব ও তার পরিবেশের মধ্যবর্তী প্রধান সংস্পর্শতল হিসেবে কাজ করে, তাই এগুলিতে বৃহৎ পরিমাণে শ্লৈষ্মিকঝিল্লি-সংশ্লিষ্ট লসিকাকল্প কলা (গৌণ লসিকাকল্প কলা) দেখতে পাওয়া যায়। এই কলাগুলি জীবকে একটি গুরুত্বপূর্ণ প্রাথমিক স্তরের প্রতিরক্ষা প্রদান করে। প্লীহা ও লসিকাগ্রন্থিগুলির পাশাপাশি তালুমূলগ্রন্থি (টনসিল) ও শ্লৈষ্মিকঝিল্লি-সংশ্লিষ্ট লসিকাকল্প কলাগুলিও গৌণ লসিকাকল্প কলা হিসেবে পরিগণিত হয়।
শ্লৈষ্মিক অনাক্রম্যতন্ত্র তিনটি প্রধান কাজ সম্পাদন করে: 
জন্মের সময় নবজাতকের শ্লৈষ্মিক অনাক্রম্যতন্ত্র আপেক্ষিকভাবে অবিকশিত অবস্থায় থাকে। কিন্তু আন্ত্রিক অণুজীবসমগ্রের উপনিবেশ স্থাপনের সাথে সাথে এটির বিকাশ ঘটতে থাকে।
যেহেতু শ্লৈষ্মিক অনাক্রম্যতন্ত্রটি অনাক্রম্যতন্ত্রের অভ্যন্তরে সম্মুখ সারির মর্যাদায় আসীন, তাই এটিকে বিভিন্ন ধরনের রোগের টিকাতে ব্যবহার করা যায় কি না, তা নিয়ে গবেষণা চলছে, যার মধ্যে এইডস ও বিভিন্ন অতিপ্রতিক্রিয়া (অ্যালার্জি) উল্লেখ্য।
রকস্টার (পোস্ট মালোনের গান)

"রকস্টার" হলো মার্কিন সঙ্গীতশিল্পী পোস্ট মালোনের গাওয়া একটি গান। গানটিতে অতিথি শিল্পী হিসেবে কণ্ঠ দিয়েছেন ২১ সেভেজ। গানটি ২০১৭ সালের ১৫ই সেপ্টেম্বর রিপাবলিক রেকর্ডসের মাধ্যমে বিয়ারবংগ্স এন্ড বেন্টলেইস এলবামের দ্বিতীয় শীর্ষ একক হিসেবে প্রকাশিত হয়।
"রকস্টার" গানটি বিলবোর্ড হট ১০০ তালিকায় প্রথম স্থান দখল করে, যা পোস্ট মালোন এবং ২১ সেভেজের প্রথম শীর্ষ স্থান দখলকারী গান।
পেটলা নবিবকশ উচ্চ বিদ্যালয়

নবিবকশ উচ্চ বিদ্যালয় () নবিবকশ উচ্চ বিদ্যালয় দিনহাটার পেটলায় অবস্থিত। এটি ১৯৪৯ সালে স্থাপিত হয়েছে।
১৯৪৯ সালে মহান দাতা নাবিবাকাশ ব্যাপারি মানব কল্যানের উদ্দেশে এবং সাধারন মানুষের কাছে শিক্ষার আলো পৌঁছে দিতে এই মহান কাজটি করেন। তৎকালীন সময়ে তিনি ছিলেন একজন আধ্যাতিক চিন্তাবিদ।
পেটলা নবীবকাশ উচ্চ বিদ্যালয়ের অবস্থান দিনহাটা-১, কোচবিহারে। এই রাজ্য বোর্ড স্কুলে ৪৯ জন নিবেদিত এবং পেশাদার অনুষদ সদস্য রয়েছে যারা শিশুদের মানসম্পন্ন শিক্ষা প্রদান করে। পেটলা নবীবকাশ উচ্চ বিদ্যালয়টি ১৯৪৯ সালে চালু করা হয়েছিল। এই বিদ্যালয়ের প্রাথমিক শিক্ষার মাধ্যম বাংলা এবং ছাত্র শিক্ষকের অনুপাত হল ৬১:১। বিদ্যালয়ের প্রতিটি সদস্য সর্বোত্তম শিক্ষার পরিবেশ প্রদানের জন্য প্রতিশ্রুতিবদ্ধ। এই স্কুলে ৫ থেকে ১২ পর্যন্ত ক্লাস চলে। এই স্কুলে ছাত্র সংখ্যা প্রায় 2992 জন। এই বিদ্যালয়ের লাইব্রেরিতে ১৭ হাজার বই রয়েছে।বিদ্যালয়টি একাডেমিক ক্ষেত্রে ব্যতিক্রমী ফলাফল দিয়েছে এবং এর শিক্ষার্থীরা অতিরিক্ত সহপাঠ্যক্রমিক ক্রিয়াকলাপেও পারদর্শী হয়েছে। এই স্কুলের ১০০% শিক্ষার্থী পরীক্ষায় যোগ্যতা অর্জন করেছে এবং এর মধ্যে 29% প্রথম গ্রেড পেয়েছে।
মেরিনা জাহান কবিতা

মেরিনা জাহান কবিতা বাংলাদেশের শিক্ষাবিদ ও রাজনীতিবিদ যিনি সিরাজগঞ্জ-৬ আসনের সাবেক সংসদ সদস্য।
মেরিনা জাহান কবিতা ঢাকা বিশ্ববিদ্যালয় থেকে সমাজবিজ্ঞানে ডিগ্রি অর্জন করেন। তিনি রাজশাহী বিশ্ববিদ্যালয়ের সাবেক উপাচার্য ও বাংলা একাডেমির সাবেক মহাপরিচালক মযহারুল ইসলামের কন্যা। তার চাচা আব্দুল খালেক আওয়ামী লীগের উপদেষ্টামণ্ডলীর সদস্য ও রাজশাহী বিশ্ববিদ্যালয়ে উপাচার্যের দায়িত্ব পালন করেছেন। তার ভাই চয়ন ইসলাম তৎকালীন সিরাজগঞ্জ-৭ ও সিরাজগঞ্জ-৬ আসনের সাবেক সংসদ সদস্য ছিলেন।
মেরিনা জাহান কবিতা ইডেন মহিলা কলেজে প্রভাষক হিসাবে কর্মজীবন শুরু করেন। তিনি ফেব্রুয়ারি ২০০৯ থেকে ডিসেম্বর ২০১২ পর্যন্ত বেগম বদরুন্নেসা সরকারি মহিলা কলেজের অধ্যক্ষ ছিলেন।
মেরিনা বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২ সেপ্টেম্বর ২০২১ সালে সিরাজগঞ্জ-৬ আসনের সংসদ সদস্য হাসিবুর রহমান স্বপন মৃত্যুবরণ করলে শূন্য আসনের উপনির্বাচনে ২ নভেম্বর ২০২১ সালে তিনি সংসদ সদস্য নির্বাচিত হন।
মুস্তাগ গিরিপথ

মুস্তাগ পাস বা মুজতাঘ বা মুস্তাঘ গিরিপথ () কারাকোরামের বালতোরো মুজতাঘ রেঞ্জ জুড়ে পাস যার মধ্যে রয়েছে বিশ্বের দ্বিতীয় সর্বোচ্চ পর্বত কে২। বালতোরো মুজতাঘের শিখর টি পাকিস্তান এবং চীনা ভূখণ্ডের মধ্যে বর্তমান সীমান্ত চিহ্নিত করে।
সার্পো লাগগো পাস হল মুস্তাঘ পাসের কাছে এ অবস্থিত উচ্চতার গিরিপথ।
ফ্রান্সিস ইয়ংহাজব্যান্ডের মতে, আসলে দুটি পাস রয়েছে, পূর্ব বা 'ওল্ড' মুস্তাক পাস (অল্ট। প্রায় ৫,৪২২ মিটার) এবং তথাকথিত 'নিউ' মুস্তাফাগ পাস, পশ্চিমে প্রায় (উচ্চতা বিভিন্নভাবে ৫,৭০০ এবং ৫,৮০০ মিটার হিসাবে দেওয়া হয়)। পাসটি তারিম অববাহিকার দিকে প্রবাহিত নদীএবং ভারত মহাসাগরে প্রবাহিত নদীগুলির মধ্যে জলবিভাজিকার উপর রয়েছে।
মুস্তাগ পাস পার হওয়ার পথটি বাল্টিস্তানের উপরের সিন্ধু নদীর ইয়ারকান্দ থেকে স্কারদু পর্যন্ত সবচেয়ে সংক্ষিপ্ত পথ, যেখান থেকে কাফেলারা কাশ্মীরের শ্রীনগরের দিকে যেত। পাসটি পূর্ব দিকে কারাকোরাম গিরিপথের মাঝামাঝি সময়ে অবস্থিত, যা লাদাখের লেহ-এর দিকে নিয়ে যায়, এবং কিলিক এবং মিনতাকা পশ্চিমে যায় যা হুনজা এবং গিলগিট পর্যন্ত গিয়েছে।
এই পথটি অন্তত ঊনবিংশ শতাব্দীর মাঝামাঝি সময় থেকে কাফেলাদের কাছে অগম্য ছিল কারণ এর উপর হিমবাহের গতিবিধি ছিল এবং ১৮৬১ সালের মধ্যে, যখন গডউইন-অস্টেন এই অঞ্চলের উপর তার জরিপ করেছিলেন, তখন এটি কেবল মাত্র ইয়ারাকান্দে বসবাসকারী কয়েকজন বাল্টি জনগণ ব্যবহার করেছিলেন যারা তাদের পরিবারের সাথে দেখা করার জন্য এটি অতিক্রম করেছিলেন। ফ্রেডেরিক ড্রু জানিয়েছেন যে ১৮৬৩ থেকে ১৮৭০ সাল পর্যন্ত ইয়ার্কান্দ এবং বালটিস্তানের মধ্যে কোন ক্রসিং ছিল না।"পূর্বদিকের পুরাতন মুস্তাগ পাসটি ত্রিশ বা চল্লিশ বছর ধরে ব্যবহারের বাইরে ছিল, তার উপর বরফ জমার কারণে, যার ফলে একটি নতুন পাস চাওয়া হয়েছিল এবং পশ্চিমে আরও একটি পাওয়া গিয়েছিল। এই পরবর্তী পাসটি দশ বছর আগে পর্যন্ত আংশিক ভাবে ব্যবহৃত হয়েছিল। তবে কোনো ইউরোপীয় অবশ্য তাদের কোনোটিই অতিক্রম করেনি, কিন্তু ১৮৬২ সালে কর্নেল গডউইন-অস্টেন দক্ষিণ দিক থেকে নতুন পাসের শিখরের খুব কাছে এসেছিলেন, যখন তিনি খারাপ আবহাওয়ার কারণে ফিরে যেতে বাধ্য হয়েছিলেন।"
কারাকোরাম গিরিপথে যাওয়ার চেয়ে ইয়ারকান্দ নদীর তীরে দৃশ্যত প্রচুর পরিমাণে পশুখাদ্য ও জ্বালানি ছিল:
ফ্রান্সিস ইয়ংহাজব্যান্ড (১৮৬৩-১৯৪২) প্রথম ইউরোপীয় যিনি পাসটি অতিক্রম করেন যা তিনি ১৮৮৭ সালে কর্নেল মার্ক সেভার বেলের (১৮৪৩-১৯০৬) অনুরোধের পরে অনেক কষ্ট করে করেছিলেন, অবশেষে বালটিস্তানের আস্কেল গ্রামে পৌঁছান।
আপাতদৃষ্টিতে তখন থেকে পাসের মাত্র দুটি রেকর্ড করা ক্রসিং রয়েছে, "১৯২৯ সালে একটি ইতালীয় অনুসন্ধান অভিযান এবং ১৯৮৬ সালে একটি ফরাসি স্কি অভিযানের মাধ্যমে।"
চীন-পাকিস্তান অর্থনৈতিক করিডোর বিনিয়োগের অংশ হিসেবে, খুনজেরাব পাসের তুলনায় শিগার এবং ইয়ারকান্তের মধ্যে দূরত্ব ৩৫০ কিলোমিটার (২২০ মাইল) হ্রাস করে পাসটি আপগ্রেড করার পরিকল্পনা তৈরি হয়েছে।
সুজান তামিম

সুজান তামিম (আরবি: سوزان تميم‎, ২৩ সেপ্টেম্বর, ১৯৭৭ - ২৮ জুলাই, ২০০৮) একজন লেবানিজ গায়িকা ছিলেন যিনি ১৯৯৬ সালে জনপ্রিয় টেলিভিশন শো স্টুডিও এল ফ্যান-এ প্রথম স্থান অধিকার করে আরব বিশ্বে খ্যাতি অর্জন করেছিলেন। ২০০৮ সালের জুলাই মাসে তাকে দুবাইয়ে খুন করা হয়। তার জন্ম ও বেড়ে ওঠা একটি সুন্নি লেবানিজ পরিবারে।
তামিমের ক্যারিয়ার একটি অনাকাঙ্খিত ব্যক্তিগত জীবনের গুজব দ্বারা ক্ষতিগ্রস্ত হয়েছিল। তার প্রথম স্বামী আলী মুজানারের সাথে তার বিবাহবিচ্ছেদের খবর আরব মিডিয়ায় ব্যাপক আলোড়ন সৃষ্টি করে। তামিম পরে লেবানিজ পরিচালক এবং প্রযোজক আদেল মাতুককে বিয়ে করেন, যিনি পরবর্তীতে তার ম্যানেজার হয়েছিলেন।
স্টুডিও এল ফ্যানে স্বর্ণপদক জেতার পরে, তিনি কেবল তার সৌন্দর্যের জন্যই নয়, তার পপ সঙ্গীতে পারদর্শিতা এবং ধ্রুপদী আরবি সঙ্গীতে সমান দক্ষতার উপযুক্ত একটি কণ্ঠের জন্যও প্রশংসিত হন। তামিমের শেষ অ্যালবাম ২০০২ সালে রোটানা কর্তৃক প্রকাশিত হয়েছিল এবং যার নাম ছিল সাকেন অ্যালবি। এটি বিক্রয়ের ক্ষেত্রে একটি রেকর্ড স্থাপন করেছিল। ২০০৬ সালে তার রেকর্ড করা শেষ গান "লাভার্স", লেবাননের নিহত প্রধানমন্ত্রী রফিক হারিরি-এর স্মৃতির উদ্দেশ্যে উৎসর্গ করা হয়েছিল।
সুজান তামিমকে ২৮ জুলাই, ২০০৮-এ দুবাইয়ে তার অ্যাপার্টমেন্টে মৃত অবস্থায় পাওয়া যায়। যদিও তার শিরশ্ছেদ করা হয়েছে বলে জানা যায়, তার প্রাক্তন স্বামীর আইনজীবী প্রকাশ করেন যে তার মৃত্যু সনদ ইঙ্গিত করে যে তাকে গলা কেটে হত্যা করা হয়েছে। তার মৃত্যুর সময়, তিনি প্রায় ১৮ মাস যাবৎ ইরাকি বংশোদ্ভূত ব্রিটিশ কিকবক্সিং চ্যাম্পিয়ন রিয়াদ আল-আজ্জাভির সাথে বিবাহিত ছিলেন বলে জানা যায়।
২রা সেপ্টেম্বর, ২০০৮-এ, বিশিষ্ট মিশরীয় ব্যবসায়ী এবং শুরা কাউন্সিলের আইন প্রণেতা, হিশাম তালাত মোস্তফাকে কায়রোতে গ্রেপ্তার করা হয়েছিল। মিশরীয় বিজনেজ টাইকুন তালাত মোস্তফার ছেলে, হিশাম মোস্তফার বিরুদ্ধে তামিমকে হত্যার জন্য হিটম্যান, মোহসেন আল-সুক্কারিকে, অর্থ প্রদানের অভিযোগ আনা হয়েছিল। ২১শে মে, ২০০৯-এ, মোস্তফা এবং আল-সুক্কারিকে তামিমের হত্যার জন্য দোষী সাব্যস্ত করা হয় এবং কায়রোতে ফাঁসিতে ঝুলিয়ে মৃত্যুদণ্ড দিতে আদেশ দেওয়া হয়। একটি মিশরীয় আদালত ২৫শে জুন, ২০০৯ তারিখে তাদের এই সাজা নিশ্চিত করে। কিন্তু, ৪ঠা মার্চ, ২০১০-এ, মিশরের সুপ্রিম সাংবিধানিক আদালত দুই দোষীর বিরুদ্ধে দোষী সাব্যস্ততা এবং সাজা বাতিল করে এবং আইনি প্রযুক্তিগতভাবে তাদের পুনঃবিচারের আদেশ দেয়। পুনঃবিচারের পর, মোস্তফাকে ১৫ বছরের সাজা দেওয়া হয়। তার সহ- আসামী, আল-সুক্কারির মৃত্যুদণ্ডের সাজা কমিয়ে যাবজ্জীবন করা হয়। ২০১১ সালের মিশরীয় বিক্ষোভের সময় মোস্তফা কারাগার থেকে পালিয়ে গিয়েছিল বলে শোনা যায়। 
অভিযুক্ত হিটম্যান আল-সুক্কারি মিশরের একজন ৩৯ বছর বয়সী প্রাক্তন পুলিশ সদস্য ছিলেন। কায়রোতে আগস্টের শুরুতে তাকে অভিযুক্ত খুনি হিসেবে গ্রেফতার করা হয়। হত্যার জন্য মোস্তফার কাছ থেকে ২ মিলিয়ন ডলার আল-সুক্কারি নিয়েছিলেন বলে অভিযোগ ওঠে। ২৩শে মে ২০২০-এ মিশরের রাষ্ট্রপতি আবদেল ফাত্তাহ এল-সিসি রমজানের রোজার মাসের সমাপ্তির পর ঈদ-উল-ফিতরের ছুটি উপলক্ষে, সরকারি গেজেট অনুসারে, আল-সুক্কারি সহ কয়েক হাজার বন্দিকে ক্ষমা করে মুক্তি দেন।
তার হত্যার ঘটনায় অনুপ্রাণিত হয়ে তৈরী করা হয় সুইডিশ নোয়ার (অপরাধমূলক চলচ্চিত্র বা কথাসাহিত্যের একটি ধারা) দ্য নাইল হিলটন ইনসিডেন্ট।
শেরীফা কাদের

শেরীফা কাদের বাংলাদেশের রাজনীতিবিদ যিনি একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সাবেক সংসদ সদস্য।
শেরীফা কাদের জাতীয় পার্টির চেয়ারম্যান ও সংসদে বিরোধীদলীয় নেতা জনবন্ধু জি এম কাদেরের স্ত্রী। শেরীফা কাদের বন্ধু মহলে ”বেলি” নামে সুপরিচিত।তাঁর এক ছেলে ও এক মেয়ে। 
মেয়ে ইশরাত জাহান কাদেরের স্বামী অভিনেতা মাহফুজ আহমেদ। ছেলে ডক্টর শামস বিন কাদের কানাডা’র একটি বিশ্ববিদ্যালয়ে শিক্ষকতা করছেন। 
শেরীফা কাদের বাংলাদেশে একজন সাংস্কৃতিক ব্যক্তিত্ব হিসেবে সুপরিচিত। তিনি উত্তরা কালচারাল সোসাইটি-র সভাপতি। বাংলাদেশ টেলিভিশন ও বাংলাদেশ বেতার-এ স্পেশাল গ্রেডের নজরুল সঙ্গীত শিল্পী। শেরীফা কাদের উচ্ছ্বাস ললিত কলা একাডেমীর প্রতিষ্ঠাতা ও অধ্যক্ষ।
সাংস্কৃতিক অঙ্গণে বিশেষ অবদানের জন্য তিনি অসংখ্য পুরস্কার ও সম্মাননা পেয়েছেন।
২০১০ সালে প্রয়াত রাষ্ট্রপতি ও জাতীয় পার্টির প্রতিষ্ঠাতা চেয়ারম্যান পল্লীবন্ধু হুসেইন মুহম্মদ এরশাদের হাত ধরে জাতীয় পার্টিতে যোগ দেন শেরীফা কাদের। হুসেইন মুহম্মদ এরশাদ তাঁকে জাতীয় পার্টির ভাইস চেয়ারম্যান পদে নিয়োগ দেন। 
শেরীফা কাদের বর্তমানে জাতীয় পার্টির পার্টির প্রেসিডিয়াম সদস্য।, জাতীয় সাংস্কৃতিক পার্টির সভাপতি এবং লালমনিরহাট জেলা জাতীয় পার্টির সভাপতি।
১৩ সেপ্টেম্বর ২০২১ সালে একাদশ জাতীয় সংসদের সংরক্ষিত নারী আসন-৪৫ থেকে নিযুক্ত সংসদ সদস্য মাসুদা এম রশিদ চৌধুরী মৃত্যুবরণ করলে শূন্য আসনের উপনির্বাচনে ১ নভেম্বর ২০২১ সালে তিনি বিনা প্রতিদ্বন্দ্বিতায় সংসদ সদস্য মনোনীত হন।
বাহরাইন ও কুয়েত ব্যাংক

বাহরাইন ও কুয়েত ব্যাংক (বিবিকে) ১৬ই মার্চ ১৯৭১ সালে বাহরাইন এবং কুয়েত উভয় দেশে একসাথে প্রতিষ্ঠিত একটি ব্যাংক। এই দুই দেশের যৌথ বিনিয়োগে ব্যাংকটি প্রতিষ্ঠিত হয়। এর শেয়ারহোল্ডাররা হল সাধারণ জনগণ, বাহরাইন সরকার, কুয়েতের কয়েকটি ব্যাংক এবং বিনিয়োগ কোম্পানি। বিবিকে বাহরাইন, কুয়েত এবং ভারতে শাখা পরিচালনার পাশাপাশি দুবাই (সংযুক্ত আরব আমিরাত) ও তুরস্কে প্রতিনিধি অফিসের মাধ্যমে বিভিন্ন ব্যাংকিং পরিষেবা দিয়ে আসছে।
বিবিকের পরিষেবা চারটি প্রধান বিভাগে বিভক্ত। প্রথমত, এটি রিটেইল ব্যাংকিং যা ব্যাক্তিকেন্দ্রিক সেবা, যেমন, ই-ব্যাংকিং সুবিধা দেয়া, ঋণ দেয়া, মাল্টি-ফিচার অ্যাকাউন্ট অপারেট করা, ক্রেডিট সুবিধা দেয়া ইত্যাদির মাধ্যমে কার্যক্রম পরিচালনা করে। দ্বিতীয়ত, ট্রেজারি এবং বিনিয়োগ সেবা প্রদান যা মূলধন ব্যবস্থাপনা পরিচালনার জন্য বিভিন্ন অভন্তরীণ বিভাগ এবং অধিভুক্ত কোম্পানিগুলির সাথে পরামর্শ করে পরিচালনা করা হয়। পরবর্তী বিভাগ হল কর্পোরেট ব্যাংকিং যা বাহরাইনের মধ্যে প্রাতিষ্ঠানিক গ্রাহকদের বিভিন্ন সেবা প্রদান করে। এবং সর্বশেষটি হল আন্তর্জাতিক ব্যাংকিং যা বিদেশী প্রাতিষ্ঠানিক গ্রাহকদের সাথে কাজ করে। ভারতের শাখার মাধ্যমে এবং তুরস্ক ও দুবাইতে প্রতিনিধি অফিসের মাধ্যমে এই সেবা প্রদান করা হয়। এছাড়াও বৈশ্বিক বৃহত্তর ব্যাংকগুলির সাথে যোগোযোগ, বিদেশী শেয়ার বাজারে কেনাবেচা, অর্থ বিপণন এবং তহবিল কার্যক্রম পরিচালনা করা হয় আন্তর্জাতিক ব্যাংকিং বিভাগের মাধ্যমে।
বিবিকের সহায়ক সংস্থাগুলির মধ্যে রয়েছে: ক্রেডিম্যাক্স যা ক্রেডিট কার্ড ইস্যু করার কাজে নিয়োজিত একটি কোম্পানী; "ক্যাপিনোভা ইনভেস্টমেন্ট ব্যাংক" যা একটি শরিয়াভিত্তিক বিনিয়োগ ব্যাংক বিভাগ যা কর্পোরেট ফিনান্স এবং প্রাইভেট ইক্যুইটি নিয়ে কাজ করে; "ইনভাইটা" যা হল একটি কল সেন্টার আউটসোর্সিং কোম্পানী; "সাকানা" যা হল ক্যাপিনোভা এবং ইথমার ব্যাংকের একটি যৌথ উদ্যোগ, এটি রিয়েল এস্টেট সেক্টরে ইসলামি অর্থসংস্থান নিয়ে কাজ করে এবং "গ্লোবাল পেমেন্ট সার্ভিসেস" (জিপিএস), যা ক্রেডিম্যাক্সের একটি সাবসিডিয়ারী। স্থানীয় এবং বিদেশী গ্রাহকদের জন্য এটি আউটসোর্সিং ব্যবসায় প্রক্রিয়াকরণের কাজ করে। বাহরাইন ও কুয়েতে শাখার পাশাপাশি ভারতের মুম্বাই, দিল্লী, হাইদ্রাবাদ ও কেরালায় বিবিকের শাখা রয়েছে। বর্তমানে বাহরাইনের জনাব মুরাদ আলী মুরাদ ব্যাংকটির চেয়ারম্যান এবং আব্দুর রহমান আলী সাইফ প্রধান নির্বাহী কর্মকর্তা হিসেবে দায়িত্ব পালন করছেন।
আবাবদা জনগণ

ঐতিহাসিকভাবে,বেশিরভাগই ছিল যাযাবর যারা নীল নদ এবং লোহিত সাগরের মধ্যবর্তী অঞ্চলে বসবাসকারী , কেউ কেউ আবু হামাদের সাথে কোরোস্কোকে সংযুক্ত বাণিজ্য পথ ধরে বসতি স্থাপন করেছিল।ঊনবিংশ শতাব্দীর অসংখ্য ভ্রমণকারীর বিবরণ থেকে জানা যায় যে সেই সময়ে কিছু আবাবদা এখনও বেজা বা তাদের নিজস্ব একটি ভাষায় কথা বলত, তাই অনেক গৌণ সূত্র আববদাকে বেজা উপজাতি বলে মনে করে।বেশিরভাগ আবাবদা এখন আরবি ভাষায় কথা বলে এবং নিজেদের হিজাজের একটি আরব উপজাতি হিসেবে পরিচয় দেয়।
বদুবেরু

Boduberu ( দিভেহি : ބޮޑުބެރު) এর সাথে কিছুপূর্ব এবং দক্ষিণ পশ্চিম আফ্রিকার গানান ও নাচের মিল রয়েছে
সম্ভবত ভারত মহাসাগর অঞ্চলের নাবিকরা মালদ্বীপে সঙ্গীতটি চালু করেছিলেন।বলা যেতে পারে যে "বদুবেরু" খ্রিস্টীয়১১ শতকে বা সম্ভবত তার আগে মালদ্বীপে প্রথম আবিষ্কার হয়েছিল।
স্যাম সাটন

স্যাম হ্যারি সাটন (; জন্ম: ১০ ডিসেম্বর ২০০১; স্যাম সাটন নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ওয়েলিংটন ফিনিক্সের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
স্যাম হ্যারি সাটন ২০০১ সালের ১০ই ডিসেম্বর তারিখে নিউজিল্যান্ডের অকল্যান্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
সাটন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।
বাহরাইন জাতীয় অনূর্ধ্ব-২০ ফুটবল দল

বাহরাইন জাতীয় অনূর্ধ্ব-২০ ফুটবল দল (, ; যা বাহরাইন অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে বাহরাইনের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম বাহরাইনের ফুটবলের সর্বোচ্চ নিয়ন্ত্রক সংস্থা বাহরাইন ফুটবল অ্যাসোসিয়েশন দ্বারা নিয়ন্ত্রিত হয়।
২৪,০০০ ধারণক্ষমতাবিশিষ্ট বাহরাইন জাতীয় স্টেডিয়ামে "মুহরবি দিলমুন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাহরাইনের রাজধানী মানামায় অবস্থিত।
বাহরাইন অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে বাহরাইন অনূর্ধ্ব-২০ এপর্যন্ত ৯ বার অংশগ্রহণ করেছে, যার মধ্যে সেরা সাফল্য হচ্ছে ১৯৮৬ এএফসি অনূর্ধ্ব-২০ এশিয়ান কাপের ফাইনালে পৌঁছানো, যেখানে তারা সৌদি আরব অনূর্ধ্ব-২০ দলের কাছে ০–২ গোলের ব্যবধানে পরাজিত হয়েছে।
জুমা মারহাব, আব্দুলরহমান মুহাম্মদ, সামির আল হামাদি, মুহাম্মদ আল খাররাজ এবং হাসান খালফানের মতো খেলোয়াড়গণ বাহরাইন অনূর্ধ্ব-২০ দলের জার্সি গায়ে মাঠ কাঁপিয়েছেন।
অভীক সরকার

অভীক সরকার(জন্ম: ৯ জুন ১৯৪৫) একজন ভারতীয় সংবাদপত্রের প্রবর্তক এবং মালিক। তিনি প্রেস ট্রাস্ট অফ ইন্ডিয়ার বর্তমান চেয়ারম্যান এবং এবিপি গ্রুপের ভাইস চেয়ারম্যান ও ইমেরিটাস সম্পাদক । এর আগে তিনি আনন্দবাজার পত্রিকা ও দ্য টেলিগ্রাফের প্রধান সম্পাদক ছিলেন। তিনি এবিপি গ্রুপ অফ পাবলিকেশন্সের প্রধান সম্পাদকও ছিলেন। তিনি ২০০৯ সবচেয়ে শক্তিশালী ভারতীয়দের এক হিসাবে স্থান অর্জন করে ইন্ডিয়ান এক্সপ্রেস । তিনি পেঙ্গুইন ভারত, ভারতের প্রতিপক্ষ গঠনের সময় অভিনয় অত্যাবশ্যক ভূমিকা পেঙ্গুইন বুকস এবং অধিগ্রহণের সময় স্টার নিউস ২০০৩
সরকার ব্রিটেনে স্যার হ্যারল্ড ইভান্সের অধ্যয়নরত হিসেবে এক বছর কাটিয়েছেন , দ্য সানডে টাইমস- এ যোগদানের আগে ইভান্স যে দুটি পত্রিকায় কাজ করেছেন - দ্য নর্দার্ন ইকো এবং ম্যানচেস্টার ইভনিং নিউজ—এ কী ঘটেছে তা বোঝার জন্য সময় নিয়েছিলেন ।
সরকার বেশিরভাগ বিষয়ে দৃঢ় মতামতের জন্য পরিচিত। পেপার টাইগার্স- এ নিকোলাস কোলরিজের একটি প্রোফাইল অনুসারে, তিনি তার ব্যবসায়িক এবং সম্পাদকীয় বৈঠকে এই অবস্থানগুলির বেশিরভাগই আনা থেকে বিরত থাকেন ।
২০১৬ সালের পশ্চিমবঙ্গ বিধানসভা নির্বাচনের নির্বাচনী প্রচারের সময় দুর্গাপুর শহরে একটি সমাবেশে , মমতা বন্দ্যোপাধ্যায় এটিকে "বাংলার সবচেয়ে ধ্বংসাত্মক উপাদান" বলে এবিপি-তে ছিঁড়ে ফেলেছিলেন । তার বক্তৃতার সময়, মমতা একটি বিভ্রান্তিকর অভিযোগ তুলেছিলেন: তিনি এবিপি এবং এর প্রধান সম্পাদক আভীক সরকারকে ভারতীয় কমিউনিস্ট পার্টি (মার্কসবাদী) এর পতনের দিকে নিয়ে যাওয়ার জন্য, ভারতীয় জনতা পার্টিকে সমর্থন করে , বর্তমান সিপিআইকে সমর্থন করার জন্য অভিযুক্ত করেছিলেন। (এম)-কংগ্রেস জোট এবং সাধারণত “ বাংলার বিরুদ্ধে অপবাদ ছড়ায়” তিনি বলেছিলেন যে "আভীক সরকার আমাকে বলে যে আমি যা কিছু জনগণের সেবা করি, তারা তা খেতে বাধ্য হবে।" তিনি নির্বাচনে প্রতিযোগিতার জন্য অভীক সরকারকে চ্যালেঞ্জ দেন।
আরেফ আল-দাজানি

আরেফ আল-দাজানি () (১৯৫৬ - ১৪ এপ্রিল, ১৯৩০) একজন আরব ফিলিস্তিনি রাজনীতিবিদ, যিনি ১৯১৭-১৯১৮ সালে জেরুজালেম শহরের মেয়র ছিলেন।
আরেফ আল-দাজানি ১৮৫৬ সালে জেরুজালেম জন্মগ্রহণ করেন।
১৯১৮ সালে জেরুজালেমের মেয়র হিসেবে এক বছর দায়িত্ব পালনের পর আল-দাজানি মুসলিম-খ্রিস্টান অ্যাসোসিয়েশনের (এমসিএ) প্রশাসনিক কমিটিতে যোগ দেন এবং জেরুজালেম এলাকা ও তারপর সংগঠনটির আঞ্চলিক সভাপতি হন। আরেফ আল-দাজানি এবং ইজ্জত দারওয়াজার নেতৃত্বে ২৭ জানুয়ারি - ১০ ফেব্রুয়ারি, ১৯১৯ তারিখে জেরুজালেম কংগ্রেস আহ্বান করা হয়। এই সম্মেলনের প্রস্তাবগুলো ফিলিস্তিনের আরবদের পক্ষ থেকে প্যারিস শান্তি সম্মেলনে তারবার্তায় উল্লেখ করা হয়, বেলফোর ঘোষণা বাতিল এবং "সিরিয়ার স্বাধীন আরব সরকার...এর অবিচ্ছেদ্য অংশ হিসাবে
ফিলিস্তিনকে অন্তর্ভুক্ত করার দাবি জানানো হয়েছিল।"
জেরুজালেম কংগ্রেসের চেয়ারম্যান হিসেবে আল-দাজানি রাজনৈতিক জায়নবাদ প্রত্যাখ্যান করেন এবং ফিলিস্তিনে আরব সার্বভৌমত্বের উপর প্রভাব না ফেলার শর্তে ব্রিটিশ সহায়তা গ্রহণে সম্মত হন। তিনি ফিলিস্তিনকে হাশেমাইট পরিবারের ফয়সাল পরিচালিত স্বাধীন সিরীয় রাষ্ট্রের একটি অংশ হিসেবে কল্পনা করেন।
১৯১৯ সালে কিং-ক্রেন কমিশনের কাছে একটি বক্তৃতায়, মুসলিম-খ্রিস্টান অ্যাসোসিয়েশনের প্রতিনিধি দলের নেতা হিসাবে তিনি বলেছিলেন,
“আমাদের পক্ষে তাদের [ইহুদিদের] সাথে বোঝাপড়া করা বা তাদের একসাথে বসবাস করা অসম্ভব… তাদের ইতিহাস এবং তাদের সমস্ত অতীত প্রমাণ করে যে তাদের সাথে বসবাস করা অসম্ভব। তারা বর্তমানে যে সমস্ত দেশে আছে সেখানে তারা অনাকাঙ্ক্ষিত এবং অবাঞ্ছিত, কারণ তারা সর্বদা সবার রক্ত চুষতে এবং অর্থনৈতিক ও আর্থিকভাবে বিজয়ী হতে আসে। লিগ অফ নেশনস আরবদের দাবী না শুনলে এই দেশ রক্তের নদীতে পরিণত হবে।”
১৯২০ সালের সেপ্টেম্বরে, আল-দাজানি প্যান-ইসলামিক আন্দোলন দ্বারা প্রতিষ্ঠিত বিশিষ্ট ব্যক্তিদের একটি কমিটির ডেপুটি প্রেসিডেন্ট হন। তার উদ্বোধনী বক্তৃতায়, তিনি তুরস্ক এবং ভারত থেকে প্রাপ্ত চিঠিগুলি পড়েন এবং প্যান-ইসলামিক আদর্শ ফিলিস্তিনি মুসলমানদের গ্রহণ করার আহ্বান জানান।
১৯২১ সালে আল-দাজানি হেক্রাফট কমিশন অফ ইনকোয়ারি ক্রস এক্সামিনেশন সাক্ষীদের যাচাই করার জন্য মুসলিম মূল্যায়নকারী ছিলেন।
ব্রিটিশ ম্যান্ডেটের সময় পাবলিক সিকিউরিটির সহকারী পরিচালক ই. কুইগলি আরেফ আল-দাজানিকে ষড়যন্ত্রকারী হিসাবে চিহ্নিত করেছিলেন।
তিনি ১৯২২ সাল পর্যন্ত আরব নির্বাহীর সদস্য ছিলেন। রাঘিব আল-নাশাশিবির সাথে একত্রে ১৯২০-এর দশকের শুরুতে, ১৯২৬ সালে বিভক্ত হওয়ার আগ পর্যন্ত তিনি বিরোধী দলের নেতৃত্ব দেন।
মোমেন্ট অফ এইটিন

মোমেন্ট অফ এইটিন ( আঠারোর মুহূর্ত) হল একটি ২০১৯ সালের দক্ষিণ কোরিয়ান টেলিভিশন ধারাবাহিক, যেখানে ওং সিওং-উ, কিম হায়াং-গি, শিন সেউং-হো এবং কাং কি-ইয়ং অভিনয় করেছেন। সিরিজটি ওং-এর সরকারীভাবে প্রথম প্রধান ভূমিকাকে চিহ্নিত করে। এটি ২২ জুলাই থেকে ১০ সেপ্টেম্বর, ২০১৯ পর্যন্ত প্রচারিত হয়েছিল। 
"মোমেন্ট অফ" এইটিন আঠার বছর বয়সী চোই জুন-উ (ওং সিওং-উ) এর গল্প বলে, যার কিশোর জীবন তার অল্প পরিমাণ পারিবারিক জীবন দ্বারা চটকান হয়েছে এবং তিনি স্কুলে যে দ্বন্দ্বের সম্মুখীন হন। এমনকি যা তিনি লঙ্ঘন করেননি তার জন্য বদলি করতে বাধ্য করা হয়, তিনি চিওনবং উচ্চ বিদ্যালয়ে পৌঁছেন এবং কেউ না হওয়ার সিদ্ধান্ত নিয়েছেনঃ একজন একাকী নিঃশব্দে ১১তম গ্রেড থেকে বেরিয়ে আসছেন। তার আঠারো বছরের জীবনের মোচড় ও মোড় এবং আশ্চর্যের কথা তিনি খুব কমই জানতেন।
শীঘ্রই, জুন-উ-এর মধ্যে থাকা একাকীকে তার আরাম অঞ্চল থেকে বেরিয়ে আসতে হবে। শুধু জুন-উই নয়, তার সহকর্মী অপরিপক্ক এবং অনভিজ্ঞ আঠারো বছর বয়সীদেরও, দ্বন্দ্ব এবং আবেগের ঘূর্ণিঝড়ের সম্মুখীন হতে হবে এবং তাদের চারপাশের প্রাপ্তবয়স্কদের দ্বারা গঠিত তাদের বিশ্বের কুসংস্কারের মুখোমুখি হতে হবে। একসাথে, তাদের সর্বোচ্চ জীবনযাপন করতে হবে এবং জীবন পরিবর্তনকারী সিদ্ধান্ত নিতে হবে। এবং সর্বোপরি, তারা তাদের জীবনের প্রতিটি মুহূর্ত লালন করতে ভুলবেন না। তারা সবাই জানে, তাদের অস্তিত্বের আঠারো বছরের স্মৃতি হতে পারে সবচেয়ে মধুর, সবচেয়ে মূল্যবান এবং সবচেয়ে অবিস্মরণীয়।
পেন ইন্টারন্যাশনাল

পেন ইন্টারন্যাশনাল বা পিইএন ইন্টারন্যাশনাল (২০১০ খ্রিস্টাব্দ পর্যন্ত ইন্টারন্যাশনাল পেন নামে পরিচিত ছিল) হলো লেখকদের একটি বৈশ্বিক বেসরকারি সংস্থা, যেটি ১৯২১ খ্রিস্টাব্দে নোবেলজয়ী ইংরেজ কবি জন গ্যাল্সওয়ার্দির প্রচেষ্টায় লন্ডনে প্রতিষ্ঠিত হয়েছিল। বিশ্বের সর্বত্র লেখকদের পারস্পরিক শখ্যতার এবং বুদ্ধিভিত্তিক সহযোগিতা ও বোঝাপড়ার উদ্দেশ্য প্রচারের জন্য প্রতিষ্ঠিত হয়। সারা বিশ্বে ১০০ টিরও বেশি দেশে সংস্থাটির স্বশাসিত আন্তর্জাতিক পেন (পিইএন) কেন্দ্র রয়েছে।
পারস্পরিক বোঝাপড়া এবং বিশ্ব সংস্কৃতির বিকাশে সাহিত্যের ভূমিকার উপর জোর দেওয়া; মত প্রকাশের স্বাধীনতার জন্য লড়াই করা এবং স্বাধীন মতামতের জন্য হয়রানি, কারাদন্ড বা প্রাণ নাশের ঘটনা ঘটলে  নিহত লেখকদের পক্ষে প্রতিবাদী শক্তিশালী ভূমিকা গ্রহণের ব্যবস্থা করা সংগঠনটির লক্ষ্য।
প্রথম পেন ক্লাব প্রতিষ্ঠিত হয়েছিল ১৯২১ খ্রিস্টাব্দের ৫ই অক্টোবর ফ্লোরেন্সের এক রেস্তেরায় যে সভায় উপস্থিত ছিলেন ক্যাথরিন এমি ডসন স্কট,জন গ্যালসওয়ার্দি। জন গ্যালসওয়ার্দি প্রথম সভাপতি হন। প্রাথমিক সদস্যরা ছিলেন -  জোসেফ কনরাড , এলিজাবেথ ক্রেগ , জর্জ বার্নার্ড শ' এবং এইচজি ওয়েলস।
পেন ইন্টারন্যাশনাল মূলত, কবি (Poets),  প্রাবন্ধিক (Essayists), ঔপন্যাসিক (Novelists) দের নিয়ে গঠিত হয়েছিল, তাই আদ্যক্ষর নিয়ে সংস্থার নাম পেন ক্লাব (PEN Club) রাখা হয়েছিল। পরে অবশ্য কবি (Poets), নাট্যকার (Playwrights), সম্পাদক (Editors), প্রাবন্ধিক (Essayists), ঔপন্যাসিক (Novelists) যুক্ত হন এবং এদের সাথে সংশ্লিষ্ট সাংবাদিক ও ঐতিহাসিক সাহিত্যের সঙ্গে যুক্তরাও অন্তর্ভুক্ত হয়েছেন।।
সংগঠনের স্থিরীকৃত লক্ষ্যগুলি নিম্নরূপ:
যুগধর্ম

যুগধর্ম () হল হিন্দুধর্মের সেই দিক যা হিন্দু ঐতিহ্য দ্বারা প্রতিষ্ঠিত যুগের জন্য বৈধ। ধর্মের অন্য দিকটি হল সনাতন ধর্ম, যা পরিবর্তন সাপেক্ষে নয়।
হিন্দু ধর্মগ্রন্থগুলিকে দুটি ভাগে বিভক্ত করা হয়েছে:  শ্রুতি ও স্মৃতি। সনাতন ধর্ম শ্রুতির উপর ভিত্তি করে, আর যুগধর্ম স্মৃতির উপর ভিত্তি করে।
কিছু পণ্ডিত সনাতন ধর্মকে ধর্মের সামগ্রিক, অপরিবর্তনীয় ও স্থায়ী প্রধান হিসাবে বর্ণনা করেন এবং যুগধর্মকে ধর্মের ছোট দিক হিসাবে বর্ণনা করেন, যেহেতু এটি ক্রমাগত পরিবর্তনশীল। এই ধরনের পণ্ডিতগণ সনাতন ধর্মকে ধর্মের ধর্ম হিসেবে এবং যুগধর্মকে সামাজিক মিথস্ক্রিয়ার ধর্ম হিসেবে আলাদা করেন। স্বামী বিবেকানন্দ এইভাবে তাদের মধ্যে পার্থক্য বর্ণনা করেছেন। সনাতন ধর্ম সম্পর্কে তিনি বলেছেন:
যুগধর্ম সম্পর্কে, তিনি বলেছেন:
এই যুগের বর্তমান যুগধর্ম হিন্দুধর্মের ঐতিহ্যের মধ্যে বিতর্কিত। গৌড়ীয় বৈষ্ণবধর্মের মধ্যে এই বিশ্বাস যে হরে কৃষ্ণ মহামন্ত্রের সমবেত নৃত্য, গান এবং জপ হল সঠিক যুগধর্ম, তাদের ধর্মগ্রন্থ থেকে উদ্ধৃতির ভিত্তিতে:
বৈষ্ণবধর্মের জন্য, প্রাচীন শাস্ত্রীয় পাঠ অনুসারে, পঞ্চ-সংস্কার নামক আচার-অনুষ্ঠানের মাধ্যমে প্রপপতি বা সরনাগতির অভিনয় হল যুগধর্ম; বেদ। আচারটি বিষ্ণু বা নারায়ণের প্রতিরক্ষামূলক ও সংরক্ষণের অনুগ্রহের সূচনা করে। শ্রী বৈষ্ণবদের জন্য, যুগধর্মের আরেকটি গুরুত্বপূর্ণ অংশ, বৈদিক ঐতিহ্য এবং শাস্ত্রীয় উল্লেখের কারণে আটটি সিলেবল মন্ত্র, নারায়ণের দুটি বাক্য মন্ত্র এবং বিষ্ণু সহস্রনাম বা বিষ্ণুর হাজার নাম উচ্চারণ, এই তিনটি মন্ত্র রামানুজাচার্যের সময় এবং তাঁর আগে বৈষ্ণবদের জন্য মূল মহা-মন্ত্র গঠন করে। বৈষ্ণবদের জন্য যুগধর্মের আরেকটি দিক, যা শাস্ত্র দ্বারা ফিরে, শ্রী ভেঙ্কটেশ্বর বা বালাজির প্রতি আত্মসমর্পণ ও ভক্তি। পুরাণ ও অন্যান্য পাঠের বিভিন্ন শ্লোক অনুসারে; ভগবান ভেঙ্কটেশ্বর হলেন কলিযুগের জন্য বিষ্ণুর পরম রূপ।
আন্তর্জাতিক কৃষ্ণভাবনামৃত সংঘ (ইসকন) অনুসারে, যুগধর্ম হল ভগবান কৃষ্ণের পবিত্র নাম জপ করা, হরে কৃষ্ণ মহামন্ত্র জপ করা। চৈতন্য মহাপ্রভুর শিক্ষা অনুসারে, "অন্য কোন উপায়ে, শুধুমাত্র হরি নাম কলিযুগে একজনকে বাঁচাতে পারে এবং তাকে ভগবানের কাছে ফিরিয়ে আনতে পারে" (হরের নামৈব কেবলম্)।
জিংসিয়াম সাইতার জলপ্রপাত

জিংসিয়াম সাইতার একটি জলপ্রপাত, যা বাংলাদেশের বান্দরবান জেলার রূমা উপজেলার রুমানা পাড়ার কাছে অবস্থিত।
এর নামকরণের একটি করুন ইতিহাস রুমানা পাড়ায় প্রচলিত আছে। জানা যায় রুমানা পাড়া থেকে এক পাগলী মেয়ে মায়ের সাথে ঝগড়া করে পাড়া থেকে বের হয়ে যায়। পাড়ার লোকজন সারা দিন খুঁজেও মেয়েটিকে পায়নি। রাতেও খোঁজা চলমান থাকে। শেষ পর্যন্ত পাড়ার একজন জলপ্রপাতের দ্বিতীয় ধাপ থেকে নিচে একটি মেয়ের নিথর দেহ পরে থাকতে দেখে। গভীর রাতে সেখান থেকে মেয়েটির মৃতদেহ উদ্ধার করে পাড়ায় নিয়ে যাওয়া হয়। ধারণা করা হয় উপর থেকে পিছলে পরে মেয়েটির মৃত্যু হয়। এর পর থেকে মেয়েটির নামে জলপ্রপাতের নাম হয়ে যায় জিংসিয়াম।
জলপ্রপাতটির মোট তিন টি ধাপ রয়েছে। জানামতে কখনো ধাপ গুলো মাপা হয়নি। তবে প্রতিটি ধাপ আনুমানিক ৮০-১০০ ফুট ধরা হয়।
জলপ্রপাতে যাওয়ার পথে অনেক পিচ্ছিল পাথর পার হতে হয়। এখানে পিছলে পড়ে গেলে আহত হওয়ার সম্ভাবনা রয়েছে। এছাড়াও একটি ঝিরিপথ পার হতে হয় যেখানে বৃষ্টির সময় ঝটিকা বন্যা হয়ে থাকে।
কাজললতা

কাজললতা হল একটি জনপ্রিয় বাংলা চলচ্চিত্র যা পরিচালনা করেন বিকাশ রায়। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প অবলম্বনে নির্মিত। এই চলচ্চিত্রটি ১৯৭৫ সালে বিবেক প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, পাহাড়ী সান্যাল' বিকাশ রায়।
অগ্নীশ্বর

অগ্নীশ্বর হলো একটি জনপ্রিয় বাংলা বায়োপিক চলচ্চিত্র যা পরিচালনা করেন অরবিন্দ মুখোপাধ্যায়। এই চলচ্চিত্রটি বিখ্যাত লেখক বলাইচাঁদ মুখোপাধ্যায় এর গল্প অবলম্বনে নির্মিত। এই চলচ্চিত্রটি ১৯৭৫ সালে প্রতিভা পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, তরুণ কুমার, সুমিত্রা মুখোপাধ্যায়।
পরিশ্রমী, সুদক্ষ, দৃঢ় ব্যক্তিত্বের সদ্য ডাক্তার পাশ করা ছেলের ঘরোয়া কুসংস্কার এর প্রতি যে তীব্র প্রতিবাদ ফুটিয়ে তোলা হয়েছে ছবির প্রথম দিকে তা অসমান্য।
ছবির মূল চরিত্র মানে, অগ্নীশ্বর, তার বিধবা বোনকে বিয়ে দিয়েই সমাজের অনিয়মের বিরুদ্ধে যে প্রতিবাদ করেছিলেন, তা সে বজায় রেখেছে তার কর্মজীবনে পাওয়া সকল অন্যায়ের বিরুদ্ধে। কঠোর চরিত্রের লোক বলে হৃদয়ও কঠিন তা নয়, যা ফুটে উঠেছে ইংরেজের স্ত্রী ও তার সন্তানের সারা রাত অক্লান্ত সেবা করে তাদের সুস্থ করে তুলবার মাধ্যমে।
এমন সুদৃঢ় ব্যক্তিত্বের মানুষ যারা কখনো কারো প্রেমে পড়েন না! সেই তিনিও প্রেমে পড়লেন তার স্ত্রীর, তবে তার গত হওয়ার পর। সেই ভালোবাসা এতোটাই সুমধুর কঠিন ছিল যে,তার স্ত্রীর সৃতিতে তিনিও মাছ মাংস খাওয়া বাদ দেন, শুধু প্রায়শ্চিত্ব করবেন বলে। তার মা মরা ছেলের বেলায় যে তিনি নরম কোনোভাবেই ছিলেন না, তা বোঝা যায় ছেলের বিয়ের দিন ছেলে পণ নিচ্ছে বলে, বিয়ের অনুষ্ঠান ছেড়ে আসবার মাধ্যমে। একসময় তিনি ছেলের সংসার থেকে বেরিয়ে পড়েন গ্রামীণ জীবনের দিকে, আর প্রান্তিক মানুষের সেবা করে যে শান্তি ও ভালোবাসা পেয়েছেন, তাতেই তিনি বারবার জন্ম নিতে চেয়েছেন এই বাংলায়।।
ছবিটিকে উত্তম কুমারের ক‍্যারিয়ারের অন‍্যতম শ্রেষ্ঠ ছবি হিসেবে ধরা হয় এবং তিনি তাঁর অন‍্যতম শ্রেষ্ঠ অভিনয়ের নিদর্শন রেখেছেন। ছবিটি আক্ষরিক অর্থেই সুপারহিট হয় এবং টানা ৯৮দিন চলে প্রেক্ষাগৃহে।
ভায়া মারিস

ভায়া মারিস হচ্ছে তাম্র যুগের একটি প্রাচীন বাণিজ্যপথের এক আধুনিক নাম যা মিশরকে উত্তরাঞ্চলীয় সিরিয়া, আনাতোলিয়ার সাম্রাজ্যগুলোর সাথে তথা বর্তমানে আধুনিক মিশরের ভূমধ্যসাগরীয় উপকূল, ফিলিস্তিন, ইসরায়েল, ইরান, ইরাক, তুরস্ক ও সিরিয়াকে সংযুক্ত করে। লাতিন ভাষায় "ভায়া মারিস" অর্থ "সমুদ্রের পথ" যার গ্রিক অনুবাদ ὁδὸν θαλάσσης সপ্ততির অংশে পাওয়া যায়। এটি একটি ঐতিহাসিক সড়ক যা সমগ্র ইসরায়েলি ভূমধ্যসাগরীয় উপকূলের ভেতর দিয়ে গিয়েছে। এটি ছিলো মিশর হতে সিরিয়া (উর্বর চন্দ্রকলা) যাওয়ার জন্য সবচেয়ে গুরুত্বপূর্ণ একটি পথ যা জেজরিল ও জর্ডান উপত্যকার সমভূমির পাশ দিয়ে উপকূলীয় সমভূমি অতিক্রম করে।
এর পূর্ববর্তী নাম ছিলো "পলেষ্টীয়দের পথ", যা পলেষ্টীয় সমভূমিকে নির্দেশ করে (বর্তমানে ইসরায়েলের দক্ষিণ উপকূলীয় সমভূমি এবং গাজা ভূখণ্ডের অংশ)। শাস্ত্রীয় গবেষকরা এর ভিন্ন নাম ব্যবহার যৌক্তিক মনে করেন, যেমন "আন্তর্জাতিক ট্র‍্যাঙ্ক রোড" অথবা "আন্তর্জাতিক উপকূলীয় মহাসড়ক"।
রাজার মহাসড়কের সাথে, "ভায়া মারিস" ছিলো মূখ্য বাণিজ্যিক পথগুলোর অন্যতম যা মিশর ও লেভান্তকে আনাতোলিয়া এবং মেসোপটেমিয়ার সাথে সংযুক্ত করতো। "ভায়া মারিস" পথটি অন্যান্য বাণিজ্যিক পথের সাথে সংযুক্ত ছিলো যাতে কোন ব্যক্তি আফ্রিকা থেকে ইউরোপ অথবা এশিয়া থেকে আফ্রিকায় যেতে পারে। এই সড়কটি শুরু হতো আল কানতারাহ থেকে এবং পূর্ব দিকে পেলুসিয়ামে চলে যেতো, তারপর সিনাইয়ের উত্তর উপকূলে গিয়ে এল-আরিশ এবং রাফাহ অতিক্রম করতো। সেখান থেকে সড়কটি কেনানের উপকূলের গাজা, আশকেলন, আশদোদ, ইয়ারকন নদী উপেক্ষা করে আফেক এবং দোর অতিক্রম করে পূর্বদিক ঘুরে গিয়ে মেগিডো ও জেজরিল উপত্যকা হয়ে গালীল সমুদ্রের দিকে টাইবেরিয়াসে পৌঁছাতো। এরপর আবার পথটি উত্তরে ঘুরে মিগদাল, ক্যাপারনাউম এবং হাজোর যেতো। হজোর থেকে এটি উত্তর জর্ডান নদী তথা যাকোবের দূর্গ হয়ে তারপর গোলান মালভূমিতে উঠে তারপর দামেস্কের দিকে চলে যেতো। এখান থেকে ভ্রমণকারীরা রাজার মহাসড়ক ধরে ফোরাত নদী বা আনাতোলিয়ার দিকে যেতে পারতো।
আনসন রেইনির (১৯৮১) মতে,
"ভায়া মারিস" কোন ঐতিহাসিক সড়কের নাম নয়। এই নামটি হিব্রু বাইবেলের লাতিন অনুবাদ "সমুদ্রের পথে" হতে এসেছে। বইটির লেখক নবী সম্ভবত দান থেকে টায়ারের দিকের সমুদ্রে যাওয়ার পথকে নির্দেশ করেছেন যা আবেল-বেথ-মাকাহ্ এর মধ্য দিয়ে যেতো, এবং অ্যাসিরীয় অভিযানের সময় ইস্রায়েল রাজ্যের উত্তরের সীমানা চিহ্নিত করতো।
ঐতিহ্যবাহী বর্ণনায় এই সড়ককে গ্রেট ট্র‍্যাঙ্ক রোড নাম ভালোভাবে তালিকাভুক্ত রয়েছে। এই মিশর-দামেস্ক পথটি ব্যারি জে. বিটজেল তার "দ্যা নিউ মুডি অ্যাটলাস অব দ্যা বাইবেল" (২০০৯) পৃ.৮৫, ডি. কারিড এবং ডেভিড পি. ব্যারেট তাদের "ইএসভি বাইবেল অ্যাটলাস" (২০১০) পৃ.৪১ এবং রেইনি এবং নটলি কার্টার নিউ সেঞ্চুরি হ্যান্ডবুক এবং "অ্যাটলাস অব দ্যা বাইবেল" পৃ.৭৬ বইতে বাইবেলীয় পথ হিসেবে বাড়ন্তরকমের আখ্যায়িত ও মনোনীত করেছেন। কার্ল জি রাসমুসেন "জোন্ডারভান অ্যাটলাস অব দ্যা বাইবেল" (২০১০) পৃ.৩২-এ এই সড়কটিকে আন্তর্জাতিক উত্তর-দক্ষিণ পথ হিসেবে অভিহিত করে পুরনো নামটির অযৌক্তিকতা তুলে ধরেন।
রাসমুসেন, ল্যাংফুর এবং রেইনিদের সাথে একমত হয়ে মত পোষণ করেন যে "ভায়া মারিস" সড়কটি মূলত টায়ার ও দামেস্কর মধ্যকার একটি সড়ক। বিপরীতে বিটজেল, ভায়া মারিসকে টলেমিয়াস (অ্যাকরে) হতে গালীলের কাদেশ (কেদেশ-নপ্তালী) বিস্তৃত ছিলো বলে মনে করেন।
বর্মী রুপি

রুপি ছিলো ১৯৪৩–১৯৪৫ ব্যতীত ১৮৫২ থেকে ১৯৪৫ সাল পর্যন্ত বার্মার (বর্তমান মিয়ানমার) মুদ্রা।
ব্রিটিশরা বার্মা জয় করার পর তারা ক্যত এর স্থলে ভারতীয় রুপির প্রচলন করে। ১৮৯৭ সাল থেকে ভারতীয় সরকার রেঙ্গুনে ভারতের মত একই সাধারণের ধরনের নোট চালু করে কিন্তু ভারতীয় ভাষা ব্যবহারের বদলে সেসব নোটে বার্মার ভাষা ব্যবহার করা হয়। ১৯১৭ এবং আবারো ১৯২৭ সাল থেকে বার্মায় ব্যবহারের জন্য অতিরিক্ত মুদ্রিত ভারতীয় নোটগুলো ছাড়া হয়। বার্মা ১৯৩৭ সালে স্বতন্ত্র উপনিবেশ হওয়ার পরে বার্মার জন্য পৃথক নোট ছাপানো শুরু হলেও কোন পৃথক ধাতব মুদ্রার প্রচলন করা হয়নি।
১৯৪২ সালে জাপানীরা বার্মার নিয়ন্ত্রণ পাওয়ার পর সেখানে নতুন রুপি প্রচলন করে যা ছিলো ১০০ পয়সার সমতুল্য। এই মুদ্রা শুধু কাগজে ছাপানো হতো। ১৯৪৫ সালে এই রুপিকে ক্যত দ্বারা প্রতিস্থাপিত করা হয়। ১৯৪৫ সালে জাপানি রুপি মূল্যহীন ঘোষিত হয় এবং বার্মা আবার ভারতীয় ধাতব মুদ্রা এবং নিজস্ব রুপির নোট ব্যবহার শুরু করে।
১৯৪৮ সালে স্বাধীন হওয়ার পর বার্মা ধাতব মুদ্রা ও কাগুজে মুদ্রা সমেত নিজেদের রুপির প্রচলন করে। এক রুপিকে ১৬ পে-তে (ভারতীয় "আনা" এর সমতুল্য) ভাগ করা হতো, প্রতিটি পে ছিলো ৪ পয়্যার সমতুল্য ছিলো (ভারতীয় পয়সার সমতুল্য)। বর্মী রুপিকে ১৯৫২ সালে ক্যত দ্বারা প্রতিস্থাপন করা হয়।
১৯৪৯ সালে ধাতব মুদ্রা হিসেবে ২ পয়্যা, ১, ২, ৪ এবং ৮ পে বাজারে ছাড়া হয়। এগুলোর আকার এবং তামা-নিকেলের গঠন ভারতীয় ½, ১ ও ২ আনা এবং ¼ ও ½ রুপির সাথে মিল রেখে তৈরি করা হয়েছিলো। ধাতব মুদ্রাগুলোয় চিন্থে নামক পৌরাণিক সিংহ-ড্রাগন প্রানীর ছবি থাকতো।
১৮৯৭ থেকে ১৯২২ পর্যন্ত ৫, ১০ ও ১০০ রুপির নোট ইস্যু করা হতো ভারতীয় রুপির মতই কিন্তু ভিন্ন ভাষা ব্যবহার করা হতো। ১৯১৭ সালে ভারতীয় আড়াই রুপির নোট বার্মায় ব্যবহারের জন্য অতিরিক্ত ছাপানো হয়, একই উদ্দেশ্যে ১৯২৭ সালে ৫০ রুপি এবং ১৯২৭ থেকে ১৯৩৭ পর্যন্ত ১০০ রুপির নোট অতিরিক্ত ছাপানো হয়।
১৯৩৭ সালে ভারতীয় রিজার্ভ ব্যাঙ্ক থেকে "শুধুমাত্র বার্মায় আইনি দরপত্রে" লেখা যুক্ত ৫, ১০ এবং ১০০ রুপির নোট অতিরিক্ত পরিমাণে ছাপানো হয়। ১৯৩৮ সালে ভারতীয় রিজার্ভ ব্যাংক থেকে ৫, ১০, ১০০, ১০০০ এবং ১০০০০ বর্মী রুপির নোট ছাপানো হয়।
১৯৪২ সালে জাপান সরকার ১, ৫, ও ১০ এবং ¼, ½, ১, ৫, ১০ ও ১০০ রুপি ইস্যু করে। এই নোটগুলোকে ১৯৪৪ সালে ১, ৫, ১০ এবং ১০০ ক্যত দ্বারা প্রতিস্থাপন করা হয়, যেগুলো ক্ষণকালীন দ্বিতীয় বর্মী ক্যত নামেও পরিচিত। ১৯৪৫ সালে সামরিক প্রশাসন জাপানি ক্যত নোট প্রতিস্থাপন করতে ১, ৫, ১০ ও ১০০ ভারতীয় রুপির নোট অতিরিক্ত ইস্যু করে।
১৯৪৭ সালে বার্মা মুদ্রা বোর্ড ১, ৫, ১০ ও ১০০ রুপির কাগুজে মুদ্রা ইস্যুর ক্ষমতা নিয়ে নেয়। ১৯৪৮ সালে স্বাধীনতাপ্রাপ্তির পর বার্মা সরকার নোট পুরনো পদ্ধতিতে ইস্যু করতে থাকে। ১৯৫৩ সালে বার্মার ইউনিয়ন ব্যাংক রুপির চূড়ান্ত ও শেষ কিছু নোট ইস্যু করে।
আগরতলা পৌরনিগম

আগরতলা পৌরনিগম বা এএমসি হল একটি পৌরসংস্থা, যা ভারতের ত্রিপুরা রাজ্যের রাজধানী ও উত্তর-পূর্ব ভারতের তৃতীয় বৃহত্তম শহর আগরতলার পরিচালনা ও রক্ষণাবেক্ষণ করে। পৌরসংস্থাটি উত্তর-পূর্ব ভারতের প্রাচীনতম পৌরসভা হিসাবে ১৮৭১ সালে গঠিত হয়। এটি শহরের উন্নয়ন ও আধুনিকীকরণ এবং বিভিন্ন কার্যক্রম পরিচালনায় গুরুত্বপূর্ণ ভূমিকা পালন করে। এই নাগরিক প্রশাসনিক সংস্থা ৭৬.৫ বর্গ কিলোমিটার এলাকা নিয়ে গঠিত। আগরতলা পৌরনিগমের বর্তমান মেয়র হলেন ড. প্রফুল্ল জিৎ সিনহা।
পৌর কর্পোরেশন শহরের বাসিন্দাদের দ্বারা নির্বাচিত কাউন্সিলরদের নিয়ে গঠিত। শহরটি পৌরসভার ওয়ার্ডে বিভক্ত এবং প্রতিটি ওয়ার্ড থেকে একজন কাউন্সিলর নির্বাচন হয়।
এএমসির বর্তমান সংখ্যাগরিষ্ঠ অংশ বামফ্রন্টের। 
প্রতিটি দশকে আগরতলার জনসংখ্যার আনুমানিক মূল্য ১৯৬১ থেকে এখানে দেখানো হয়েছে এর আয়তনের সাথে।
ভারত জাতীয় অনূর্ধ্ব-২০ ফুটবল দল

ভারত জাতীয় অনূর্ধ্ব-২০ ফুটবল দল (যা ভারত অনূর্ধ্ব-২০ নামেও পরিচিত) হচ্ছে আন্তর্জাতিক ফুটবলে ভারতের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভারতের ফুটবলের সর্বোচ্চ নিয়ন্ত্রক সংস্থা সর্ব ভারতীয় ফুটবল ফেডারেশন দ্বারা নিয়ন্ত্রিত হয়। ১৯৬৩ সালের ১৯শে এপ্রিল তারিখে, ভারত অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; মালয় ফেডারেশনে অনুষ্ঠিত মিয়ানমার অনূর্ধ্ব-২০ দলের বিরুদ্ধে উক্ত ম্যাচে তারা ১–১ গোলে ড্র করেছিল।
"নীল বাঘ" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভারতের রাজধানী নতুন দিল্লিতে অবস্থিত। বর্তমানে এই দলের ম্যানেজারের দায়িত্ব পালন করছেন ভারতীয় সাবেক ফুটবল খেলোয়াড় শানমুগাম ভেঙ্কটকেশ এবং অধিনায়কের দায়িত্ব পালন করছেন কেরল ব্লাস্টার্সের গোলরক্ষক প্রভসুখন সিং গিল।
ভারত অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও অন্যতম সফল দল, যেখানে তারা ১টি (১৯৭৪) শিরোপা জয়লাভ করেছে।
মালসাউমফেলা, শোরায়েব ভরদ্বাজ, গুরপ্রীত সিং সান্ধু, জেজে লালপেখলুয়া এবং তালজন্দ্র সিংয়ের মতো খেলোয়াড়গণ ভারত অনূর্ধ্ব-২০ দলের জার্সি গায়ে মাঠ কাঁপিয়েছেন।
উসমান আবু কুহাফা

উসমান ইবনে আমির (৫৪০-৬৩৫; যিনি আবু কুহাফা নামে বেশি পরিচিত) প্রথম রাশিদুন খলিফা আবু বকরের পিতা ছিলেন।
তিনি মক্কায় থাকতেন এবং তার ভাগ্নি সালমা বিনতে শাখার ইবনে আমির ইবনে আমরকে বিয়ে করেন, যিনি তার ভাইয়ের মেয়ে; উম্মে আল-খায়ের ("কল্যানের মা") নামে পরিচিত ছিলেন। তাদের কয়েকজন ছেলে ছিল যারা শৈশবে ইন্তেকাল করে। আবু বকর যখন ৫৭৩ সালে জন্মগ্রহণ করেন, তখন তিনি আতিক (মৃত্যু থেকে "অব্যাহতি" ) নামে পরিচিত ছিলেন, আর তার পরবর্তী ভাইদের মুআতাক ও মুয়াতাক নামে পরিচিত করা হয়েছিল।
আবু কুহাফা পরে হিন্দ বিনতে নুকাইদ নামে এক মহিলাকে বিয়ে করেন। তিনি তাঁর থেকে তিন কন্যা সন্তান জন্ম দেন, তারা হলেন উম্মে ফারওয়া, কুরায়বা এবং উম্মে আমির।
কথিত আছে, ৬৩৪ সালের আগস্ট মাসে আবু বকর যখন মদিনায় মারা যান, তখন মক্কা ভূমিকম্পে কেঁপে উঠেছিল। আবু কুহাফা জিজ্ঞাসা করলেন, "ওটা কি?" এবং তাকে বলা হয়েছিল যে তার ছেলে মারা গেছে। তিনি উত্তর দিলেন, "এটা একটা ভয়ানক দুর্যোগ। তার পরে কে কর্তৃত্বের আবির্ভূত হয়েছে?" উমর এখন খলিফা হওয়ার পরামর্শ পেয়ে তিনি বলেছিলেন, "তিনি তাঁর সঙ্গী ছিলেন"। আবু কুহাফা তার ছেলের কাছ থেকে তার উত্তরাধিকার তার নাতির কাছে ফিরিয়ে দেন।<ref name="Jarrett/Suyuti"></ref>
আবু কুহাফা মাত্র কয়েক মাস পরে ৬৩৫ সালের মার্চ মাসে ৯৭ বছর বয়সে মারা যান। এই বয়স চন্দ্র বছর গণনা করা হয়েছিল; সৌর ক্যালেন্ডারের মাধ্যমে, এ হিসাবে তার বয়স ৯৪ বা ৯৫ হয়।
টুংকু আম্পুয়ান নাজিহাহ

টুংকু আম্পুয়ান নাজিহাহ বিনতি আলমারহুম টুংকু বেসার বুরহানউদ্দিন (জাভি: تونكو امڤوان نجحة بنت المرحوم تونكو بسر برهانالدين; জন্ম ১ সেপ্টেম্বর ১৯২৩) হলেন নেগেরি সেম্বিলান-এর টুঙ্কু আম্পুয়ান। ’টুংকু আম্পুয়ান’ শব্দের অর্থ হল ‘দ্য রয়্যাল লেডি বা ’রাজকীয় নারী’। তিনি ১৯৬৭ থেকে ২০০৮ পর্যন্ত টুংকু আম্পুয়ান বেসার বা নেগেরি সেম্বিলানের রানী ছিলেন।
তিনি ১৯৯৪ এবং ১৯৯৯ এর মধ্যে মালয়েশিয়ার রাজা পারমাইসুরি আগং (আক্ষরিক অর্থে দ্য সুপ্রিম লেডি কুইন) হিসাবেও দায়িত্ব পালন করেছিলেন। নাজিহার প্রাক্তন ইয়াং দি-পার্টুয়ান বেসার নেগেরি সেম্বিলান জনাব টুয়াংকু জাফর ইবনি আলমারহুম টুয়াংকু আব্দুল রহমানের সাথে বিয়ে হয়েছিল।
টুয়াংকু জাফর হলেন টুংকু নাজিহার বোন, টু টুংকু কুরশিয়াহ বিনতি আলমারহুম টুংকু বেসার বুরহানউদ্দিনের সৎপুত্র, যিনিও নেগেরি সেম্বিলানের রানী ছিলেন।
১৯৬৭ সালে টুংকু নাজিহা তার বোন টুংকু দুরাহের স্থলাভিষিক্ত হন।
টুংকু নাজিহা তার আনুষ্ঠানিক শিক্ষা কুয়ালা পিলাহর নেগেরি সেম্বিলান-এর টুয়াংকু মুহাম্মদ স্কুলে পেয়েছিলেন। তিনি লন্ডন স্কুল অফ ওরিয়েন্টাল স্টাডিজ থেকে স্নাতক পাশ করেন। তিনি কূটনীতিকদের স্ত্রীদের জন্য প্রদত্ত বিশেষ ভাষা ও প্রশিক্ষণ কোর্সে যোগ দিয়েছিলেন যখন তার স্বামী টুয়াংকু জাফর লন্ডনে কূটনৈতিক পরিষেবায় একটি কোর্স করছিলেন। 
টুংকু নাজিহাকে অ্যাসোসিয়েটেড কান্ট্রি উইমেন অফ দ্য ওয়ার্ল্ডের কমিটির সদস্য করা হয়েছিল। তিনি বিভিন্ন মহিলা সংগঠনের পৃষ্ঠপোষক ছিলেন যেমন নেগেরি সেম্বিলানের গার্ল গাইডস, ইসলামিক উইমেনস ওয়েলফেয়ার কাউন্সিল এবং উইমেন ইনস্টিটিউট। তিনি টুয়াংকু আম্পুয়ান ব্যাডমিন্টন দলের সভাপতি ছিলেন এছাড়াও মালয়েশিয়ার মহিলা হকি দল, মালয়েশিয়ার মহিলা ফুটবল দল, মালয়েশিয়ার মহিলা গলফ দল এবং মালয়েশিয়ান মহিলা গলফ অ্যাসোসিয়েশন (মালগা) এর পৃষ্ঠপোষক ছিলেন। তিনি ইউনিভার্সিটি সেইন্স ইসলাম মালয়েশিয়ার প্রথম চ্যান্সেলর হিসেবেও দায়িত্ব পালন করেন।
রাজকীয় এই দম্পতির তিন ছেলে ও তিন মেয়ে ছিল-
তারা হলেন, টুংকু তান শ্রী নকিয়াহ, টুংকু দাতো' সেরি উতামা নাকিয়াউদ্দিন, টুংকু তান শ্রী দাতো' সেরি ইমরান, টুংকু পুয়ান শ্রী জওয়াহির, টুংকু দাতো' সেরি ইরিনাহ এবং টুংকু দাতো' সেরি নাজরুদ্দিন।
নাজিহাহ জীবিত অবস্থায় যেসব পুরস্কার এবং স্বীকৃতি পেয়েছিলেন সেগুলো হল, নেগেরি সেম্বিলান রয়্যাল ফ্যামিলি অর্ডারের সদস্য, নাইট গ্র্যান্ড কমান্ডার বা দাতো শ্রী পাদুকা অফ দ্য গ্র্যান্ড অর্ডার অফ টুয়াংকু জাফর, মালয়েশিয়ার রাজা পারমাইসুরি আগাং সম্মাননা, রাজার থেকে ক্রাউন অফ দ্য অর্ডার, কেদাহ রয়্যাল ফ্যামিলি অর্ডারের সদস্য, রয়্যাল ফ্যামিলি অর্ডার বা স্টার অফ ইউনূসের প্রাপক এবং নাইট গ্র্যান্ড কমান্ডার অফ দ্য অর্ডার অফ দ্য ক্রাউন অফ কেলান্টান বা "স্টার অফ মুহাম্মদ"।
তার নামে বেশ কয়েকটি স্থানের নামকরণ করা হয়েছিল, যার মধ্যে রয়েছে: